CELEX: 32015R0827
Language: ro
Date: 2015-05-28 00:00:00
Title: Regulamentul (UE) 2015/827 al Consiliului din 28 mai 2015 de modificare a Regulamentului (UE) nr. 36/2012 privind măsuri restrictive având în vedere situația din Siria

29.5.2015   
            
            
               RO
            
            
               Jurnalul Oficial al Uniunii Europene
            
            
               L 132/1
            
         REGULAMENTUL (UE) 2015/827 AL CONSILIULUI
   din 28 mai 2015
   de modificare a Regulamentului (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2013/255/PESC a Consiliului din 31 mai 2013 privind măsuri restrictive împotriva Siriei (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (UE) nr. 36/2012 al Consiliului (2) pune în aplicare măsurile prevăzute în Decizia 2013/255/PESC, inclusiv o interdicție privind comerțul cu bunuri culturale și alte bunuri scoase din Siria începând cu 9 mai 2011.
            
         
               (2)
            
            
               La 12 februarie 2015, Consiliul de Securitate al Organizației Națiunilor Unite a adoptat Rezoluția RCSONU 2199 (2015) prin care, la punctul 17, se interzice comerțul cu bunuri culturale siriene și alte bunuri scoase ilegal din Siria începând cu 15 martie 2011. La 28 mai 2015, Consiliul a adoptat Decizia (PESC) 2015/837 (3) prin care a modificat Decizia 2013/255/PESC pentru a alinia Decizia 2013/255/PESC la RCSONU 2199 (2015), extinzând aplicarea deciziei menționate la bunurile scoase ilegal din Siria începând cu 15 martie 2011.
            
         
               (3)
            
            
               Această măsură intră în domeniul de aplicare al Tratatului privind funcționarea Uniunii Europene și, prin urmare, în special pentru a se asigura aplicarea sa uniformă de către operatorii economici din toate statele membre, este necesară o acțiune de reglementare la nivelul Uniunii pentru punerea sa în aplicare.
            
         
               (4)
            
            
               Prin urmare, Regulamentul (UE) nr. 36/2012 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   La articolul 11c alineatul (2) din Regulamentul (UE) nr. 36/2012, litera (a) se înlocuiește cu următorul text:
   
      
                  „(a)
               
               
                  bunurile au fost exportate din Siria înainte de 15 martie 2011; sau”
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 mai 2015.
      
         
            Pentru Consiliu
         
         
            Președintele
         
         E. RINKĒVIČS
      
   
   
      (1)  JO L 147, 1.6.2013, p. 14.
   
      (2)  Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (JO L 16, 19.1.2012, p. 1).
   
      (3)  Decizia (PESC) 2015/837 a Consiliului din 28 mai 2015 de modificare a Deciziei 2013/255/PESC privind măsuri restrictive împotriva Siriei (a se vedea pagina 82 din prezentul Jurnal Oficial).